CELEX: 32019D1202(01)
Language: lt
Date: 1574985600000
Title: Komisijos sprendimas 2019 m. lapkričio 29 d. kuriuo iš dalies keičiamas Sprendimas 2017/C 31/12, kuriuo įsteigiama Komisijos ekspertų grupė Gyvūnų gerovės platforma (Tekstas svarbus EEE) 2019/C 405/05

2.12.2019   
               
               
                  LT
               
               
                  Europos Sąjungos oficialusis leidinys
               
               
                  C 405/5
               
            
         KOMISIJOS SPRENDIMAS
         2019 m. lapkričio 29 d.
         kuriuo iš dalies keičiamas Sprendimas 2017/C 31/12, kuriuo įsteigiama Komisijos ekspertų grupė „Gyvūnų gerovės platforma“
         (Tekstas svarbus EEE)
         (2019/C 405/05)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         kadangi:
         
                     (1)
                  
                  
                     Komisijos sprendimu 2017/C 31/12 (1) įsteigta ekspertų grupė „Gyvūnų gerovės platforma“ (toliau – Platforma). Pagrindinė Platformos užduotis – teikti pagalbą Komisijai ir padėti palaikyti nuolatinį dialogą tiesiogiai su gyvūnų gerove susijusiais Sąjungos lygmens klausimais, tokiais kaip teisės aktų vykdymo užtikrinimas, keitimasis mokslo žiniomis, inovacijomis ir gerąja gyvūnų gerovės užtikrinimo praktika;
                  
               
                     (2)
                  
                  
                     Sprendimas 2017/C 31/12 taikomas iki 2019 m. gruodžio 31 d.;
                  
               
                     (3)
                  
                  
                     per dvejus veikimo metus Platforma tapo plačiai pripažįstamu centriniu forumu, kuriame vyksta atviras dialogas gyvūnų gerovės temomis, dalijamasi gerąja patirtimi ir imamasi ne teisėkūros iniciatyvų, dalyvaujant valstybėms narėms ir atitinkamiems visos Sąjungos suinteresuotiesiems subjektams;
                  
               
                     (4)
                  
                  
                     nepratęsus Platformos įgaliojimų laikotarpio, jos veikla bus nutraukta ir dėl to kils pavojus jos rezultatams. Tad, siekiant užtikrinti dialogo ir veiklos tęstinumą, būtina pratęsti Platformos įgaliojimų laikotarpį;
                  
               
                     (5)
                  
                  
                     todėl Sprendimo 2017/C 31/12 taikymo laikotarpis turėtų būti pratęstas 18 mėnesių, iki 2021 m. birželio 30 d.;
                  
               
                     (6)
                  
                  
                     todėl Sprendimas 2017/C 31/12 turėtų būti atitinkamai iš dalies pakeistas,
                  
               NUSPRENDĖ:
         
            1 straipsnis
            Sprendimo 2017/C 31/12 16 straipsnis pakeičiamas taip:
            
               
                  „16 straipsnis
                  Taikymas
                  Šis sprendimas taikomas iki 2021 m. birželio 30 d.“
               
            
         
         
            Priimta Briuselyje 2019 m. lapkričio 29 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  2017 m. sausio 24 d. Komisijos sprendimas, kuriuo įsteigiama Komisijos ekspertų grupė „Gyvūnų gerovės platforma“ (OL C 31, 2017 1 31, p. 61).